E L Ő T E R J E S Z T É S

a Képviselő-testület 2023. február 20-i ülésére, 
valamint azt megelőzően az Ügyrendi Bizottság ülésére


	Tárgy: A polgármester és alpolgármester 2023. évi cafetéria-juttatásának megállapítása  
	 
Előterjesztő: dr. Mészáros Zoltán jegyző	
	Napirendi pont: 

	
Az előterjesztést nyilvános ülésen kell tárgyalni.
A határozat elfogadása egyszerű szavazattöbbséget igényel.
	





Tisztelt Képviselő-testület! 
Tisztelt Bizottság!

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/L. §-a értelmében a polgármesteri, alpolgármesteri foglalkoztatási jogviszonyra megfelelően alkalmazni kell e törvény 150 – 153/A. §-t. Ennek megfelelően a Kttv. 151. §-a alapján cafetériajuttatásban kell részesíteni a főállású polgármestert és alpolgármestert is.
A cafetériajuttatást a törvény alanyi jogon biztosítja, a cafetéria jogosultságot a Kttv. a jogviszony fennállásához köti. 

A Képviselő-testületnek a tárgyévben döntést kell hoznia, határozatban megállapítania a polgármester, alpolgármester 2023. évre járó cafetériajuttatásának összegét, igénybevételének, elszámolásának, valamint visszatérítésének részletes szabályait.

A Kttv. 151. § (1) bekezdése alapján a cafetériajuttatás éves összege nem lehet alacsonyabb az illetményalap ötszörösénél.

A Kttv. 151. § (3) bekezdése alapján a hivatali szervezet vezetője (jegyző) a közszolgálati szabályzatban rendelkezik a cafetériajuttatás igénybevételének részletes szabályairól, elszámolásának rendjéről és visszatérítésének szabályairól.

Javaslom a Tisztelt Képviselő-testületnek, hogy a polgármester és alpolgármester cafetériajuttatását (a hivatalban foglalkoztatottak cafetéria keretének összegével megegyezően) 2023. évre bruttó 365.000,- Ft/fő-ben határozza meg azzal, hogy a Hivatal Közszolgálati szabályzatának cafetetériajuttatás részletszabályait rendelje alkalmazni a cafetériajuttatás igénybevételére, az azzal való elszámolásra és visszatérítésre.

A fentiek alapján kérem a tisztelt Képviselő-testületet az előterjesztés megtárgyalására és a határozati javaslat elfogadására!


Határozati javaslat

Halásztelek Város Önkormányzatának Képviselő-testülete úgy dönt, hogy Szabó Tibor polgármester és Nagy Barnabás Lajos alpolgármester részére 2023. évre bruttó 365.000,- Ft/fő cafetéria-keretet állapít meg azzal, hogy a Halásztelki Polgármesteri Hivatal Közszolgálati Szabályzatának cafetériajuttatás részletszabályait rendeli alkalmazni a cafetériajuttatás igénybevételére, az azzal való elszámolásra és visszatérítésre.


Határidő:	azonnal
Felelős:	dr. Mészáros Zoltán jegyző


Halásztelek, 2023. január 23.

dr. Mészáros Zoltán
jegyző



